**Jukka Puikko** (oikealta nimeltään **Jukka Puikko Stormi-Rousu**, o.s. **Rousu**; s. 19. heinäkuuta 1980 Haukipudas) on suomalainen reggaemuusikko. Hän aloitti musiikillisen uransa Soul Captain Band -yhtyeessä 2000-luvun alussa ja on toiminut myös yhtyeissä Kapteeni Ä-ni, Jukka Poika ja Kompostikopla ja Jukka Poika ja Jenkkarekka.

Rousu on menestynyt myös soolouralla ja nousi suuren yleisön tietoisuuteen keväällä 2011 julkaistun "Silkkii"-singlen myötä.

Ura
---

### Alku

Jukka Rousu syntyi Haukiputaalla vuonna 1980. Hänen isänsä oli yrittäjä ja äitinsä kiinteistönvälittäjä. Torniossa asuessaan Rousu kiinnostui musiikista ja kuunteli tuolloin muun muassa Alice in Chainsia ja Nirvanaa. Vuonna 1994 perhe muutti laman myötä Torniosta Helsinkiin. Rousun kiinnostus musiikkiin jatkui Helsingissä, ja hän alkoi tehdä reggaekappaleita Lumps of Royal Honey -nimisen folkyhtyeen kanssa. Tästä yhtyeestä kehittyi myöhemmin Soul Captain Band.

### Soul Captain Band

Jukka Pojan kaupallinen ura alkoi 1990-luvun loppupuolella Soul Captain Bandissa. Vuonna 1999 yhtye julkaisi nimikko-EP:n, ja yhtyeen ensimmäinen studioalbumi *Jokaiselle tulta* julkaistiin vuonna 2001. Albumilta julkaistiin singlet "Taistelun arvoinen / Hypnoosiin" ja "Mitä suurempi puu / Älä juo tota juttuu". Jukka Poika erosi yhtyeestä vuonna 2002.*lähde?*

### Kapteeni Ä-ni

Vuonna 2000 Jukka Poika ja Soul Captain Bandissa myös vaikuttanut reggaeartisti Nopsajalka perustivat Kapteeni Ä-ni -nimisen reggaeyhtyeen. Yhtyeen toistaiseksi ainoaksi jäänyt studioalbumi *Parhaat* julkaistiin maaliskuussa 2002. Albumilta julkaistiin singlet "Kiipeli 2 / Seis", "Sitä & tätä", "Tiettyä tunnelmaa / Tylppä kärki edellä / Syyää eka" ja "Rullaan / Lunki kuski". Kapteeni Ä-ni lopetti toimintansa vuonna 2003, mutta aloitti keikkailemisen jälleen vuonna 2010.*lähde?*

### Jukka Poika ja Kompostikopla

Kapteeni Ä-nen lopetettua toimintansa Jukka Poika aloitti jälleen uuden projektin, Jukka Poika ja Kompostikopla. Kompostikopla julkaisi omaa nimeään kantavan debyyttialbuminsa syyskuussa 2003. Tämäkin yhtye jäi kuitenkin vain yhden levyn ihmeeksi. Yhtye julkaisi singleinä kappaleet "Äijä", "Täyteen", "Syvälle", "Etupiha" ja "Äijä / Sivilisaatio".

### Jukka Poika ja Jenkkarekka

Vuonna 2003 Jukka Poika perusti jälleen uuden reggaekokoonpanon, Jukka Poika ja Jenkkarekka. Jenkkarekan esikoisalbumi *Vapautunut viihdyttäjä* julkaistiin 22. lokakuuta 2004. Albumilta julkaistiin yksi single "Juokse sinä humma". Albumin kappaleesta "Soita se uudestaan" on julkaistu musiikkivideo. Huhtikuussa 2006 julkaistiin yhtyeen toinen studioalbumi *Apajilla*. Toiselta albumilta julkaistiin kaksi singleä, "Joka maataan viljelee.." ja "Ei kilpailuu". Samana vuonna yhtye lopetti toimintansa.

### Sooloura

Jukka Poika elokuussa 2009.
Jukka Pojan ensimmäinen sooloalbumi *Äänipää* julkaistiin vuonna 2007. Albumilta julkaistiin singlenä "Matalaenergiamies/Pläski". Kappaleesta "Pläski" on kuvattu myös musiikkivideo. Jukka Poika julkaisi 27. elokuuta 2008 *Laulajan testamentti* -nimisen albumin. Albumin kaikki kappaleet ovat covereita Jukka Poikaa inspiroineen kuplettilaulaja Veikko Lavin kappaleista. 

Jukka Pojan toinen virallinen sooloalbumi *Kylmästä lämpimään* julkaistiin 9. kesäkuuta 2010. Albumin ensimmäinen single "Mielihyvää" julkaistiin huhtikuussa 2010 ja toinen single "Ikirouta" elokuussa 2010. Albumi nousi ilmestymisviikollaan (24/2010) Suomen virallisen listan toiselle sijalle. Jukka Pojalle yhtyeineen myönnettiin albumista kultalevy 5. maaliskuuta 2011 Jyväskylän Lutakossa.

Jukka Poika Lappeenrannassa elokuussa 2011.
23. toukokuuta 2011 julkaistiin Jukka Pojan single "Silkkii". Kappale nosti Jukka Pojan suuren yleisön tietoisuuteen ja nousi parhaimmillaan Suomen virallisen singlelistan ensimmäiselle sijalle (29/2011). Kappaleesta julkaistiin myös musiikkivideo.

Jukka Poika palkittiin Emma-gaalassa 2011 kategorioissa Vuoden biisi ("Silkkii") ja Vuoden live-esiintyjä. Vuonna 2012 Jukka Poika palkittiin vuoden miessolistin Emmalla.

Albumi *Yhdestä puusta* julkaistiin 14. maaliskuuta 2012. *Silkkii*-kappaleen lisäksi siltä julkaistiin single "Älä tyri nyt". *Yhdestä puusta* nousi Suomen virallisen albumilistan kärkeen viikolla 12/2012.

Jukka Poika on esiintynyt myös Cheekin kappaleella "Jossu" sekä tämän keikoilla vierailijana.

Jukka Poika keikkailee sekä yhdessä DJ Stormyn kanssa että yhtyeen kanssa. Yhtyeeseen kuuluvat vuonna 2018 Jukka Pojan ja DJ Stormyn lisäksi rumpali Toni Puskala ja kitaristi-lyömäsoittaja Jori Hulkkonen.

Yksityiselämä
-------------

Rousun nykyinen vaimo on valtiotieteilijä Teija Stormi-Rousu. Stormi myös kiertää Jukan mukana toimien keikoilla DJ:nä taiteilijanimellä DJ Stormy. He kihlautuivat vuonna 2016, avioituvat huhtikuussa 2018, asuvat Turun Kakskerrassa, ja heidän ensimmäinen yhteinen lapsensa syntyi heinäkuussa 2019. Rousulla on aiemmasta avioliitostaan matemaatikko Sandra Luhtaniemen kanssa kolme lasta. Rousu on asunut aiemmin Kirkkonummella, Torniossa, Raaseporin Bromarvissa ja Helsingissä.

Aikaisemmin Rousun maailmankatsomukseen kuuluivat rastafari-uskonto ja taolaisuus, mutta hän on sittemmin kertonut olevansa uskonnoton ja saavansa hengellisyytensä ilman uskontoja. Rousu kävi rippikoulun ja liittyi kirkkoon ennen häitään Teija Stormi-Rousun kanssa. Rousu on suorittanut siviilipalveluksen Espoossa.

Rousu on aiemmin ollut absolutisti ja kasvissyöjä. Rousu tuomittiin Helsingin hovioikeudessa 35 päiväsakkoon huumausainerikoksesta. Hänen asunnostaan löytyi 14 kannabiskasvin viljelmä hänen vielä asuessaan Kirkkonummella. Rousun oman väitteen mukaan muutamia kymmeniä grammoja tuottava viljelmä oli tarkoitettu kokonaan kotikäyttöön. Rousu on kertonut aikaisemmin käyttävänsä kannabista muun muassa tehdessään kappaleita, mutta kertoo lopettaneensa käytön kokonaan.

Diskografia
-----------

*Pääartikkeli: Jukka Pojan diskografia*
**Soul Captain Band**

* *Soul Captain Band*  (1999, EP, omakustanne)
* *Jokaiselle tulta*  (2001, Wolfram Records)

**Kapteeni Ä-ni**

* *Parhaat*  (2002, Wolfgang Records)

**Jukka Poika ja Kompostikopla**

* *Jukka Poika ja Kompostikopla*  (2003, Wolfram Records)

**Jukka Poika ja Jenkkarekka**

* *Vapautunut viihdyttäjä*  (2004, Jenkkisäänite)
* *Apajilla*  (2006, Jenkkisäänite)

**Soolo**

* *Äänipää*  (2007, Suomen Musiikki)
* *Laulajan testamentti*  (2008, Suomen Musiikki)
* *Kylmästä lämpimään*  (2010, Suomen Musiikki)
* *Yhdestä puusta*  (2012, Suomen Musiikki)
* *Kokoelma*  (2013, Suomen Musiikki)
* *Elämäntyyli*  (2015, Suomen Musiikki)

Teoksia
-------

* Rajasaari, Kati & Rousu, Jukka & Lipponen, Kaj (toim.): *Jukka Poika*. Helsinki: Johnny Kniga, 2011. ISBN 978-951-0-36895-4.

Lähteet
-------

1. 1 2  JUKKA POIKA – Suomi-reggaen ytimestä koko kansan sydämiin *Soundi*. Viitattu 26.12.2012.
2. ↑  Jukka Poika: Näytän kameran edessä tyhmältä *Länsi-Uusimaa*.  13.9.2013.  Arkistoitu 12.12.2013. Viitattu 6.12.2013.
3. 1 2 3 4  Sirén, Juhani: Jukka Poika – viimeinen hippi.  *City*, 2007, nro 14. Artikkelin verkkoversio. Viitattu 7.12.2013.
4. ↑  sue.fi, Jari Mäkelä 15.11.2011, Soul Captain Band: Jokaiselle tulta (Wolfram) (Arkistoitu – Internet Archive)
5. ↑  Jukka Poika: Kylmästä Lämpimään Musiikkituottajat.  Arkistoitu 8.10.2011. Viitattu 18.9.2011.
6. ↑  Siippainen, Aapo & Kivinen, Anna: Menovinkki: Jukka Pojan keikka loppuunmyyty *KSML.fi*.  4.3.2011.  Arkistoitu 16.12.2013. Viitattu 7.12.2013.
7. ↑  Jukka Poika julkaisee uuden singlen "Silkkii" *Suomen Musiikki Oy*.  4.5.2011.  Arkistoitu 18.3.2014. Viitattu 26.12.2011.
8. ↑  Jukka Poika: Silkkii *Musiikkituottajat ry*.  Arkistoitu 24.11.2011. Viitattu 26.12.2011.
9. ↑  Emma-gaala 2011 – Voittajat *Emma-gaala*.  Arkistoitu 20.2.2019. Viitattu 24.1.2012.
10. ↑  Emma-palkitun Jukka Pojan Yhdestä puusta -albumi julkaistaan maaliskuussa *Dome.fi*.  24.1.2012. Viitattu 25.1.2012.
11. ↑  Jukka Poika: Yhdestä Puusta *Musiikkituottajat ry*.  Arkistoitu 3.6.2012. Viitattu 28.3.2012.
12. ↑  Keikat *jukkapoika.com*.  Arkistoitu 9.10.2018. Viitattu 8.10.2018.
13. ↑  Simola, Inka: Jukka Poika esitteli avovaimonsa Teijan *MeNaiset*.  6.12.2013. Viitattu 7.12.2013.
14. ↑  Avovaimon ensivaikutelma Jukka Pojasta: Hihhuli, musiikki kuraa *MTV Internet*.  19.11.2015.  Arkistoitu 29.11.2015. Viitattu 1.12.2015.
15. ↑  Kuume kaatoi vuoteeseen – Jukka Poika perui viikonlopun keikkansa *MTV Internet*.  26.6.2015.  Arkistoitu 29.6.2015. Viitattu 1.12.2015.
16. ↑  Jukka Poika neljännen kerran isäksi: "Lapsi syntyy kesän kukkeimpana aikana" *www.iltalehti.fi*. Viitattu 15.2.2019.
17. ↑  Linda Lietsala: Jukka Pojan ja Teija-puolison poika sai nimen – pienokainen on parin ensimmäinen yhteinen lapsi *Ilta-Sanomat*.  4.8.2019. Viitattu 4.8.2019.
18. ↑  Anna: Jukka Poika menee naimisiin: "Vaikka emme ole ollenkaan samanlaisia, olemme päättäneet, että laitetaan tämä homma toimimaan" *iltalehti.fi*. Viitattu 2.2.2018.
19. ↑  Jukka Poika meni naimisiin - Teija-vaimo hehkui valkoisissaan! *iltalehti.fi*. Viitattu 22.4.2018.
20. ↑  45 minuuttia *Katsomo*.  7.3.2012.  Arkistoitu 11.12.2013. Viitattu 7.12.2013.
21. ↑  Nikkilä, Arja-Riikka: "Työelämä on vampyyri" *Länsiväylä*.  30.11.2008. Viitattu 18.9.2011. [vanhentunut linkki]
22. ↑  Julia Aalto-Setälä: Kimpassa: Uutta tietoa Jukka Pojan häistä – Juha Tapio toimi bestmanina, sulhanen liittyi kirkkoon toteuttaakseen vaimonsa toiveen *Iltalehti*.  6.3.2020. Viitattu 9.3.2020.
23. ↑  Armoitettu kuplettilaulaja sai testamentin  29.8.2008. MTV3. Viitattu 18.9.2011.
24. ↑  Karhunen, Maiju: Huumeita jo murrosiässä! *Iltalehti*.  6.7.2011. Viitattu 18.9.2011.
25. ↑  Ikonen, Inka: Jukka Poika kannabiksesta: Elämästäni on poistunut häiriötekijä *Ilta-Sanomat*.  10.7.2011.  Arkistoitu 10.9.2011. Viitattu 18.9.2011.
26. ↑  Jukka Poika ja Kompostikopla *meteli.net*.  Arkistoitu 19.7.2008. Viitattu 18.9.2011.
27. ↑  Vapautunut viihdyttäjä *meteli.net*.  Arkistoitu 24.7.2008. Viitattu 18.9.2011.
28. ↑  Apajilla *meteli.net*.  Arkistoitu 24.7.2008. Viitattu 18.9.2011.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jukka Poika**.
* Virallinen kotisivu
* Jukka Poika Myspacessa (englanniksi)
* Jukka Poika Meteli.netissä
* Saarinen, Pauli: Jukka Pojan suomireggae soi Bob Marleyn hengessä *Länsiväylä*.  8.3.2011.  Arkistoitu 14.12.2013. Viitattu 15.4.2011.
* Jukka Poika YLE:n Elävässä arkistossa


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Jukka Poika |
| --- |
|  |
| Yhtyeet | *Soul Captain Band* · *Salamaryhmä* · *Kapteeni Ä-ni* · *Kompostikopla* · *Jenkkarekka* |
|  |
| Albumit | *Jokaiselle tulta* · *Parhaat* · *Todistaja* · *Kaikki on mahdollista* · *Jukka Poika ja Kompostikopla* · *Tanssijan valinta* · *Vapautunut viihdyttäjä* · *Apajilla* · *Äänipää* · *Laulajan testamentti* · *Kylmästä lämpimään* · *Yhdestä puusta* · *Elämäntyyli* |
|  |
| Kokoelmat | *Kokoelma* |
|  |
| EP:t | *Soul Captain Band* · *Kapteeni Ä-ni* · *Vinyyli EP* |
|  |
| Singlet | "Taistelun arvoinen / Hypnoosiin" · "Mitä suurempi puu / Älä juo tota juttuu" · "Täyteen" · "Syvälle" · "Etupiha" · "Äijä / Sivilisaatio" · "Kiipeli 2 / Seis" · "Sitä & tätä" · "Tiettyä tunnelmaa / Tylppä kärki edellä / Syyää eka" · "Rullaan / Lunki kuski" · "Juokse sinä humma" · "Joka maataan viljele.." · "Ei kilpailuu" · "Matalaenergiamies / Pläski" · "Mielihyvää" · "Ikirouta" · "Silkkii" · "Älä tyri nyt" · "Siideripissis" · "Laineet" · "Brand New Ihanuus" · "Crzybailaaja" · "Isot laivat" · "Elä vähän" · "Rakkaus on meissä" · "Kurkota tähtiin" · "Ikivihree" · "Souda Kesämies" · "Papaija" |
|  |
| Demot | *Lumps of Royal Honey* · *Suuntavaisto* |
|  |
| Muut artikkelit | *Diskografia* |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2

 |
|  |
| Kansalliset | 
* Suomi (KANTO)
	+ 2

 |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Yle

 |
|  |
| Muut | 
* Europeana

 |

 |